laion/Wikipedia-Exotic huggingface dataset:
2002. aasta Komooride presidendivalimised

2002. aasta Komooride presidendivalimised leidsid aset 10. märtsil ja 14. aprillil 2002. Need olid esimesed presidendivalimised, mis toimusid uue Komooride põhiseaduse alusel. Põhiseaduse järgi roteerub Komooride presidendi ametikoht kolme saare vahel iga nelja aasta tagant. 2002. aastal valiti president Ngazidja esindajate seast. 10. märtsi eelvalimistel Ngazidjal sai 9 kandidaadi seas kõige rohkem hääli Azali Assoumani 39,81% häältega. Üleriigilisse vooru pääsesid ka Mahamoud Mradabi ja Said Ali Kemal, kes said eelvoorus vastavalt 15,69% ja 10,68% hääli. Mradabi ja Kemal väitsid, et eelvoor ei toimunud reeglite kohaselt, ning otsustasid üleriigilist vooru boikoteerida. Selle tagajärjel sai Azali Assoumani ligikaudu 80% häältest. 2006. aasta Komooride presidendivalimised
Punkaharju vald

Punkaharju on endine vald (kunta) Soomes. 1. jaanuaril 2013 ühendati see Savonlinnaga. Kaupunkien ja kuntien lukumäärät ja väestötiedot, vaadatud 15.02.2019.
Silicon Valley (seriaal)

"Silicon Valley" on Ameerika Ühendriikide komöödiasari, mille lõid Mike Judge, John Altschuler ja Dave Krinsky. Seriaal räägib kuuest noormehest, kes asutasid idufirma Silicon Valleys. Seriaal esilinastus 6. aprillil 2014 telekanalil HBO. Richard Hendricks loob rakenduse Pied Piper, mis sisaldab revolutsioonilist andmete pakkimise algoritmi. Peter Gregory omandab osaluse Pied Piperis ja Richard palkab Erlich Bachmani äriinkubaatori elanikud, kaasa arvatud Bertram Gilfoyle ja Dinesh Chugtai, koos Jared Dunniga, kes lahkus Hoolist. Vahepeal aktsepteerib Nelson "Big Head" Bighetti edutamise Hoolis, hoolimata sellest, et ta ei ole seda ära teeninud. Gavin Belson annab oma Hooli töötajatele korralduse Pied Piperi algoritmi pöördprojekteerimiseks ja arendab kopeeritud toote Nucleus. Mõlemal firmal on kavas toode esitada TechCrunchil. Pied Piper tormab, et toota oma kompressioonitehnoloogial põhinevat funktsionaalset pilvandmebaasi. TechCrunchi üritusel tutvustab Belson Nucleust, mis on integreeritud kõigi Hooli teenustega ja millel on võrdne jõudlus Piper Piperiga. Siiski on Richardil uus idee ja ta veedab terve öö kodeerides. Järgmisel hommikul teeb Richard Pied Piperi lõpliku ettekande ja näitab toodet, mis on tugevam kui Nucleus. Silicon Valley andmekogus IMDb (inglise) Ametlik koduleht
Crucified

"Crucified", Army of Loversi laul albumilt "Massive Luxury Overdose", 1991 "Crucified", Accepti laul albumilt "Predator", 1997 "Crucified", Triinu Kivilaane laul albumilt "Now and Forever", 2008
Märjamaa sõlg

Märjamaa sõlg on Märjamaa piirkonda tutvustav ehe, mille valmistamise mõte tekkis seoses Märjamaa rahaga. Materjal : Vasesulam Diameeter : 60 mm Kaal: 28,2g Kujundanud: Rain Rosin Verminud: Märgikoda Väljalaskeaasta : 2015 "Märjamaa sai meenemündi kõrvale ka sõle". Märjamaa Nädalaleht. 23. detsember 2015.
Caabi El-Yachroutu Mohamed

Caabi El-Yachroutu Mohamed (ka: Caabi El Yachroutou Mohamed, Caabi Elyachroutou Mohamed, Mohamed Caabi el-Yachroutou, Mohamed Caabi El Yachroutu, Elyachroutou Mohamed Caabi, Caabi El-Yachroutou, Mohamed Caambi el-Yachourtu, Caambi el-Yachourtu; sündinud umbes 1948) on Komooride poliitik. Ta oli 29. aprillist 1995 27. märtsini 1996 Komooride peaminister ja 5. oktoobrist 1995 26. jaanuarini 1996 Komooride presidendi kohusetäitja. Ta oli Komooride asepresident juunist 2002 27. veebruarini 2006, mil ta astus tagasi, et osaleda presidendivalimistel. Ta langes välja valimiste eelvoorus 16. aprillil. Tal öeldakse olevat tihedad sidemed endise emamaa Prantsusmaaga ning välismaa rahadoonoritega.
Faust (Gounod)

"Faust" (originaalpealkirjaga "Faust") on Charles Gounod' viie vaatusega ooper. Ooperi libreto kirjutasid Jules Barbier ja Michel Carré. Ooper põhineb Johann Wolfgang von Goethe "Fausti" esimesel osal. Ooper kanti esimest korda ette 19. märtsil 1859 Pariisis Théatre-Lyrique'is.
Hugo Kukk

Hugo Kukk (22. aprill 1905 Pühajärve vald – 17. november 1976 Adelaide) oli Eesti politseinik. Ta lõpetas Politseikooli kõrgema klassi, oli konstaabel ja politseikomissar. 1944. aastal põgenes Saksamaale (töötas kaevurina), kust siirdus Austraaliasse. Oli seal vabrikutööline ja aktiivne eesti seltskonnategelane (Adelaide'i Eesti Seltsi esimees ja auliige, Adelaide'i koguduse ja Adelaide'i Võitlejate Ühingu liige). Tema algatusel ja juhtival osavõtul valmis Adelaide'i Eesti Maja.
Blackbird

Lockheed SR-71 Blackbird "Blackbird", Alter Bridge'i album, 2007 "Blackbird", Andrea Schroederi album, 2012 "Black Bird", Värttinä albumi "Musta Lindu uusväljalase "Blackbird – The Beatles Album", Miloši album biitlite lauludega, 2016 "Blackbird", The Beatlesi laul albumilt "The Beatles", 1968 "Blackbird", Alter Bridge'i laul samanimeliselt albumilt, 2007 "Blackbird", Norma Johni laul, Soome laul 2017. aasta Eurovisioni lauluvõistlusel "Blackbird", Dido laul albumilt "Girl Who Got Away", 2013 "Blackbird", Madnessi laul albumilt "Can't Touch Us Now", 2016 "Blackbird", Mike Oldfieldi instrumentaalpala albumilt "Light + Shade", 2005 "Blackbird", Triinu Kivilaane laul albumilt "Now and Forever", 2008 "Bye Bye Blackbird", 1926. aasta laul, sageli ka lihtsalt "Blackbird"
Windsori lõbusad naised

"Windsori lõbusad naised" (originaalpealkirjaga "The Merry Wives of Windsor") on William Shakespeare'i 1597. aastal valminud viie vaatusega komöödia. Näidend ilmus trükis esimest korda 1602. Näidendi tegevus toimub Inglismaal Berkshire'i krahvkonna Windsori asulas ja selle lähiümbruses. "Windsori lõbusaid naisi" on mitmel korral lavastatud ka Eesti teatrites, näiteks 1939. aastal Tallinna Töölisteatris (lavastaja Andres Särev), Ugalas (lav. Enn Toona), 1948. aastal Vanemuises (lav. Andres Särev) ja 1984. aastal Noorsooteatris (lav. Evald Hermaküla). 1947. aastal lavastas Anna Ekston Estonias "Windsori lõbusatel naistel" põhineva samanimelise koreograafilise komöödia 7 pildis. Näidendi ainetel on kirjutatud ka mitmeid oopereid. 1799. aastal jõudis Viini Kärntnertortheateris publiku ette Antonio Salieri kahevaatuseline itaaliakeelne ooper "Falstaff, ossia Le tre burle" ("Falstaff ehk kolm nalja"), mille libreto kirjutas Carlo Prospero Defranceschi. 1838. aastal esietendus Londonis 19. sajandi ühe populaarseima briti ooperihelilooja Michael William Balfe itaaliakeelne ooper "Falstaff" (libretist Manfredo Maggioni). 1849. aastal valmis ja tuli Berliini kuninglikus ooperiteatris lavale Carl Otto Ehrenfried Nicolai saksakeelne ooper "Die lustigen Weiber von Windsor" ("Windsori lõbusad naised"), mille libreto kirjutas Salomon Hermann Mosenthal. Nicolai ooperit on Eestis lavastatud 1930. aastal Estonias (lav. Hanno Kompus) ja 1965. aastal Vanemuises (lav. Kulno Süvalep). 1893. aastal valmis Giuseppe Verdil ooper "Falstaff", mille süžee toetub peamiselt Shakespeare'i "Windsori lõbusatele naistele", kuid kasutab ka tema näidendite "Kuningas Henry IV" I ja II elemente. Ooperi libretist oli Arrigo Boito. Verdi "Falstaffi" on Eestis lavastatud ühel korral - 1996. aastal Vanemuises (lav. Taisto Noor, nimiosas Jaan Willem Sibul ja Jassi Zahharov). 1929. aastal tuli Londonis Royal College of Musicus esmaettekandele aga inglise helilooja Ralph Vaughan Williamsi ooper "Sir John in Love" ("Armunud Sir John"). "Eesti teatri lavastuste andmebaas". Originaali arhiivikoopia seisuga 10.01.2019. Vaadatud 10.01.2019. "Eesti teatri lavastuste andmebaas". Originaali arhiivikoopia seisuga 10.01.2019. Vaadatud 10.01.2019. "Eesti teatri lavastuste andmebaas". Originaali arhiivikoopia seisuga 10.01.2019. Vaadatud 10.01.2019. "Eesti teatri lavastuste andmebaas". Originaali arhiivikoopia seisuga 10.01.2019. Vaadatud 10.01.2019. "Eesti teatri lavastuste andmebaas". Originaali arhiivikoopia seisuga 10.01.2019. Vaadatud 10.01.2019. "Falstaff (Salieri)". Vaadatud 15.04.2019. "Falstaff (Balfe)". Vaadatud 15.04.2019. "The Merry Wives of Windsor (opera)". Vaadatud 15.04.2019. "Eesti teatri lavastuste andmebaas". Originaali arhiivikoopia seisuga 11.01.2019. Vaadatud 11.01.2019. "Eesti teatri lavastuste andmebaas". Originaali arhiivikoopia seisuga 11.01.2019. Vaadatud 11.01.2019. "Eesti teatri lavastuste andmebaas". Vaadatud 15.04.2019.[alaline kõdulink] Jassi Zahharov Eesti entsüklopeedia veebiversioonis (vaadatud 15.04.2019) "Sir John in Love". Vaadatud 15.04.2019.
Unstrut-Hainich-Kreis

Unstrut-Hainich-Kreis (saksa keeles Unstrut-Hainich-Kreis) on kreis Saksamaal Tüüringi liidumaal. Kreisi keskus on Mühlhausen. Kreisi pindala on 975,48 km². Kreisis elab 113 962 elanikku. Tüüringi liidumaa statistikaamet. Tüüringi liidumaa statistikaamet.
Awake

"Awake", Dream Theateri album, 1994 "Awake", Godsmacki album, 2000 "Awake", Asia laul albumilt "Aura", 2001 "Awake", Snoop Doggi laul albumilt "Bush", 2015 "Awake", Triinu Kivilaane laul albumilt "Now and Forever", 2008
Saale-Orla kreis

Saale-Orla kreis (saksa keeles Saale-Orla Kreis) on kreis Saksamaal Tüüringi liidumaal. Kreisi keskus on Schleiz. Kreisi pindala on 1148,41 km². Kreisis elab 92 739 elanikku. Tüüringi liidumaa statistikaamet. Tüüringi liidumaa statistikaamet.
Ibrahim Halidi

Abderahmane Ibrahim Halidi (31. detsember 1954 – 23. veebruar 2020) oli Komooride poliitik. Ta oli endine õpetaja Ndzwani vaesest Nioumakélé piirkonnast. Ta oli jaanuarist maini 1993 Komooride peaminister. Ta osales 2006. aasta presidendivalimistel. Teda toetas ka lahkuv president Azali Assoumani. Valimiste eelvoorus Ndzwani saarel tuli Halidi kolmandale kohale, kogudes 10,37% hääli ning pääses üleriiklikku vooru, mis peeti 14. mail. Teda toetasid Saarte Vendluse ja Ühtsuse Partei (CHUMA), Konvent Komooride Uuenemise Eest (CRC), Liikumine Komooride Eest (MPC) ja Djawabu Partei (DJAWABU). Halidi kaotas Ahmed Abdallah Mohamed Sambile.
Salzlandkreis

Salzlandkreis (saksa keeles Salzlandkreis) on kreis Saksamaal Saksi-Anhalti liidumaal. Kreisi keskus on Bernburg. Kreis moodustati 2007. Kreisi pindala on 1425,86 km². Kreisis elab 222 727 elanikku.
Menyhért Palágyi

Menyhért Palágyi (saksa variandis ka Melchior või Meinhert Palagyi, kuni 1895 Menachem Silberstein; 16. detsember 1859, Paks – 14. juuli 1924 Darmstadt) oli juudi päritolu ungari filosoof, matemaatik, füüsik ja tunnetusteoreetik. Tema õpilasi oli Ludwig Klages. Palágyi, M. 1908. Naturphilosophische Vorlesungen über die Grundprobleme des Bewusstseins und des Lebens. Leipzig: Barth. Palágyi, M. 1925. Wahrnehmungslehre. (Mit e. Einführung v. Dr. Ludwig Klages.) Leipzig: Barth.
Marek Kahro

Marek Kahro (sündinud 30. aprillil 1987 Antslas) on eesti kirjanik ja blogija. Ta on lõpetanud Antsla Gümnaasiumi ning õppinud Tartu Ülikoolis ajaloo ja religiooniuuringute erialal. On avaldanud noorte- ja põnevusromaane. Kirjutab nii eesti kui ka võru keeles. Marek Kahro on oma loomingu kohta ise öelnud: "Mind huvitab see, kuidas isiksus areneb ja miks kurjus nii sageli inimhinges esile kerkib. Seetõttu on kõik mu raamatud psühholoogilise kallakuga ning neis tegutsevad omamoodi kangelased, kes osutuvad raskesse olukorda sattudes arvatust palju tugevamaks." "Kaljud ja kameeleonid" (2011) "Päikseta paradiis" (2012) "Viisteist naeratust" (2014) "Seal, kus näkid laulavad" (2016) "Kuradil on lapse nägu" (2017) "Ta tuleb läbi seina" (2019) "Poiss, kes mängis madudega" (2021) 2010 Kirjastuse Tänapäev romaanivõistluse III koht 2015 Kirjanduskonkursi BestSeller I koht 2016 Bernard Kangro kirjanduspreemia ("Seal, kus näkid laulavad") 2018 A. H. Tammsaare nimeline kirjanduspreemia ("Kuradil on lapse nägu") http://marekkahro.blogspot.com.ee/ Marek Kahro mõtteait Einar Ellermaa. Bernard Kangro kirjanduspreemia saanud Marek Kahro: Inimhinges pesitsev kuriloom kohaneb suurepäraselt erinevate oludega. Delfi, 30. märts 2016 Jaan Martinson. Kuriteod näkilaulu saatel. Eesti Päevaleht, 11. aprill 2016 Ülle Harju. Kahro Marek: maailma saa ka tõsõ veere päält kaia. Uma Leht, 29. september 2016 Hanna Pippuri. Marek Kahro "Seal, kus näkid laulavad". Elo 3/2017, Tuglas-seura
Broken Heart

"Broken Heart", ansambli The Babys album, 1977 "Broken Heart", Red Flagi laul albumilt "Naïve Art", 1988 "Broken Heart", White Lioni laul albumilt "Fight to Survive", 1985 "Broken Heart", Axel Rudi Pelli albumilt "Wild Obsession", 1989 "Broken Heart", Charlotte Perrelli laul albumilt "Gone Too Long", 2004 "Broken Heart", Eddie Vedderi laul albumilt "Ukulele Songs", 2011 "Broken Hearts", Living Colouri laul albumilt "Vivid", 1988 "Broken Heart", Shocking Blue laul albumilt "Eve And The Apple", 1972 "Broken Heart", ansambli Spiritualized laul albumilt "Ladies and Gentlemen We Are Floating in Space", 1997 "Broken Heart", Triinu Kivilaane laul albumilt "Now and Forever", 2008 "Broken Heart (Thirteen Valleys)", ansambli Big Country laul albumilt "Peace in Our Time", 1988
Cairni terjer

Cairni terjer on Suurbritanniast Šotimaalt pärinev koeratõug. Esimesed 134 Šoti mägismaalt ja Skye saarelt pärinevat selle tõu koera registreeriti Ühendkuningriigi koerteklubis 1912. aastal. Pildid Cairni terjer, EKL "Cairn Terrier History". American Kennel Club. Vaadatud 26. oktoobril 2014. "swwectc- cairn history". www.swwectc.freeuk.com. Originaali arhiivikoopia seisuga 18.10.2018. Vaadatud 26.11.2016.  Cairni terjer – pildid, videod ja helifailid Wikimedia Commonsis Cairni terjer koer.ee saidil
Veski külanõukogu

Veski külanõukogu oli külanõukogu Eesti NSV-s aastatel 1954–1963. Külanõukogu halduskeskus asus Maaritsa külas. Veski külanõukogu moodustati Eesti NSV Ülemnõukogu Presiidiumi 17. juuni 1954 seadlusega Otepää rajooni koosseisus Krüüdneri ja Vana-Prangli külanõukogu ühendamise tulemusel. Külanõukogu maadel tegutsesid "Oktoobri Võidu", "Rahvajõu" ja Sulaoja kolhoos. Eesti NSV Ülemnõukogu Presiidiumi 24. jaanuari 1959 seadlusega Otepää rajoon likvideeriti ja Veski külanõukogu liideti Põlva rajooniga. 1960. aastal anti osa Veski külanõukogu alast üle Valgjärve külanõukogule. Eesti NSV Ülemnõukogu Presiidiumi 18. jaanuari 1963 seadlusega Veski külanõukogu likvideeriti, selle alad liideti Ihamaru külanõukoguga. Eesti NSV Ülemnõukogu Presiidiumi seadlus "Eesti NSV külanõukogude ühendamisest". Eesti NSV Teataja, 1954, 10, 104 Kalev Katus, Allan Puur, Asta Põldma. Rahvastiku ühtlusarvutatud sündmus- ja loendusstatistika. Põlvamaa 1965–1990. Tallinn: Eesti Kõrgkoolidevaheline Demouuringute Keskus, 2002
Is It Me

"Is It Me", Triinu Kivilaane laul albumilt "Now and Forever", 2008 "Is It Me", The Kooksi laul albumilt "Junk of the Heart", 2011 "Is It Me", Huey Lewis and the Newsi laul albumilt "Picture This", 1982 "Is It Me", Roger Taylori laul albumilt "Electric Fire", 1998 "Is It Me", Method Mani laul albumilt "4:21... The Day After", 2006
Krüüdneri külanõukogu

Krüüdneri külanõukogu oli külanõukogu Eesti NSV-s aastatel 1945–1954. Külanõukogu halduskeskus asus Sulaoja külas. Krüüdneri külanõukogu moodustati Eesti NSV Ülemnõukogu Presiidiumi 13. septembri 1945 seadlusega Tartumaa Veski valla koosseisus. Külanõukogu esimees 1945. aastast oli Jaan Tens. Eesti NSV Ülemnõukogu Presiidiumi 26. septembri 1950 seadlusega Veski vald likvideeriti ja Krüüdneri külanõukogu territoorium arvati Otepää rajooni koosseisu. Eesti NSV Ülemnõukogu Presiidiumi 17. juuni 1954 seadlusega ühendati Krüüdneri külanõukogu ja Vana-Prangli külanõukogu ning moodustati Veski külanõukogu. Eesti NSV Ülemnõukogu Presiidiumi seadlus "Tartu maakonna valdades küla töörahva saadikute nõukogude moodustamise kohta". Eesti NSV Teataja, 1945, 33, 516 Andmed külanõukogude kohta Tartumaal. Postimees, 17. juuni 1945 Eesti NSV Ülemnõukogu Presiidiumi seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114 Eesti NSV Ülemnõukogu Presiidiumi seadlus "Eesti NSV külanõukogude ühendamisest". Eesti NSV Teataja, 1954, 10, 104
Lääneranna veskiraha

Lääneranna veskiraha on meenemünt, mis loodi jäädvustama Eesti Vabariigi 100. aastapäeva ja samal perioodil haldusreformiga väikestest valdadest koosneva Lääneranna valla ühinemist. Väike kogus münte on ajakapslis maasse kaevatud ja peidetud Laelatu puisniidu piirkonda. Mündi aversil on kujutatud tuuleveskit, mündi keskel on auk, mis annab võimaluse münti soovi korral kaelaehtena kanda või muul moel kinnitada. Mündi reversil on Eesti kaart, millel  Lääneranna valla suunas näitamas kompassi nõel, mille teravik on Rame küla suunas, sest selles kohas sündisid plaanid ja mõtted kuidas münt võiks välja näha. Materjal : vasesulam Diameeter : 28 x 2,5 mm Kaal: 6,3 g Tiraaž: 300 tk Kujundanud: Rain Rosin Verminud: Märgikoda Väljalaskeaasta : 2017
Jorge Sampaoli

Jorge Luis Sampaoli Moya (hispaania hääldus: [ˈxorxe sampaˈoli]; sündinud 13. märtsil 1960 Casildas) on Argentina endine jalgpallur ja praegune jalgpallitreener. 2012. aastal võttis ta Tšiili koondise juhendamise üle Claudio Borghilt. Ta juhtis meeskonna nende ajaloo esimese Copa América võiduni, alistades 2015. aasta Copa América finaalis Argentina penaltiseerial. Aastatel 2016–2017 juhendas ta Hispaania kõrgliigaklubi Sevilla. 2017. aastal sai temast Argentina koondise peatreener. Ta lahkus ametist pärast 2018. aasta maailmameistrivõistlusi. 2018. aasta detsembris sõlmis Sampaoli kaheaastase lepingu Brasiilia kõrgliig klubiga Santos. 2019. aasta detsembris astus ta ametikohalt tagasi. 2020. aasta märtsis sai ta Brasiilia kõrgliigaklubi Atlético Mineiro peatreeneriks. 2021. aasta veebruaris asus ta Prantsusmaa kõrgliigaklubi Marseille Olympique'i peatreeneri kohale. 2022. aasta oktoobris sai ta taas Sevilla peatreeneriks. Universidad de Chile Torneo Apertura : 2011, 2012 Torneo Clausura: 2011 Copa Sudamericana: 2011 Tšiili Copa América: 2015 Atlético Mineiro Campeonato Mineiro: 2020 Copa América sümboolne koondis (treener): 2015 Lõuna-Ameerika aasta peatreener: 2015 La Liga kuu parim peatreener: oktoober, 2016 "Argentina reach agreement with Sevilla over Jorge Sampaoli appointment". ESPN FC. 26. mai 2017. Vaadatud 25.07.2017. "¡BIENVENIDO, JORGE SAMPAOLI! Argentino é o novo técnico do Santos FC". Santos FC. 17.12.2018. Vaadatud 29.4.2019
Vana-Prangli külanõukogu

Vana-Prangli oli külanõukogu Eesti NSV-s aastatel 1945–1954. Külanõukogu halduskeskus asus Äksi külas. Vana-Prangli külanõukogu moodustati Eesti NSV Ülemnõukogu Presiidiumi 13. septembri 1945 seadlusega Tartumaa Veski valla koosseisus. Eesti NSV Ülemnõukogu Presiidiumi 26. septembri 1950 seadlusega Veski vald likvideeriti ja Vana-Prangli külanõukogu territoorium arvati Otepää rajooni koosseisu. Eesti NSV Ülemnõukogu Presiidiumi 17. juuni 1954 seadlusega ühendati Vana-Prangli külanõukogu ja Krüüdneri külanõukogu ning moodustati Veski külanõukogu. Eesti NSV Ülemnõukogu Presiidiumi seadlus "Tartu maakonna valdades küla töörahva saadikute nõukogude moodustamise kohta". Eesti NSV Teataja, 1945, 33, 516 Eesti NSV Ülemnõukogu Presiidiumi seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114 Eesti NSV Ülemnõukogu Presiidiumi seadlus "Eesti NSV külanõukogude ühendamisest". Eesti NSV Teataja, 1954, 10, 104
Uhlsport

Uhlsport FUSSBALL on Saksamaa ettevõte, mis on tuntud eelkõige jalgpalliga seotud spordiriiete ja -jalatsite valmistajana. Ettevõtte asutas 1948 Karl Uhl ja esialgu sai ettevõtte nimeks uhlsport GmbH. Ettevõttel on esindused rohkem kui 70 riigis. Ettevõtte koduleht
Kolmekrossiooper

"Kolmekrossiooper" (saksa keeles "Die Dreigroschenoper") on Bertolt Brechti ja Elisabeth Hauptmanni 1928 valminud kolme vaatusega näidend, üks Brechti tuntumaid teoseid. Näidend on adaptatsioon John Gay 18. sajandil kirjutatud ooperist "The Beggar's Opera", tekstis on kasutatud ka François Villoni ja Rudyard Kiplingi loomingut. Näidendile kirjutas muusika Kurt Weill. Näidend kanti esimest korda ette 31. augustil 1928 Berliinis Theater am Schiffbauerdammis.
Sõjagalerii

Sõjagalerii on galerii Venemaal Peterburis Ermitaažis. Galeriis on 332 portreemaali Venemaa Keisririigi kindralitest, kes osalesid 1812. aasta isamaasõjas. Maalide autorid on George Dawe ning tema abilised Aleksandr Poljakov ja Wilhelm August Golicke. Galerii paikneb Talvepalee hoones silindervõlvidega ülalt valgustatud saalis, mille projekteeris Carlo Rossi. Saal ehitati juunist novembrini 1826 mitme ruumi asemele, mis asusid Vapisaali ja Suure troonisaali vahel. Mõlemasse läheb uks Sõjagalerii keskelt. Sõjagalerii asub Talvepalee suure kiriku läheduses. Sõjagalerii avati pidulikult 25. detsembril 1826. Galerii avamise ajaks polnud veel kõik maalid valmis. Nende asemele paigaldati rohelise kangaga tühjad raamid, mille juures oli nimesilt. Sedamööda, kuidas maalid valmisid, vahetati nad tühjade raamide asemele. Dawe maalis kindraleid üldjuhul natuurist, aga nende kohta, kes vahepeal surnud olid, kasutas eeskujuna varasemaid maale. 13 kindrali kohta ei õnnestunud siiski välimust piisavalt hästi kindlaks teha ja nende maalide asemele jäidki rohelise kangaga tühjad raamid. Kindralite maalidele lisaks viidi 1830. aastatel galeriisse kolm maali, mis kujutasid Venemaa keisrit Aleksander I hobusega, Preisimaa kuningat Friedrich Wilhelm III ja Saksa-Rooma keisrit Franz II. Esimese kahe maali autor on Franz Krüger ja Saksa-Rooma keisri maalis Johann Peter Krafft. 29. detsembril 1837 hävis Sõjagalerii tulekahjus. Põleng edenes aeglaselt ja kõik Dawe' maalid õnnestus päästa. Arhitekt Vassili Stassov taastas sõjagalerii mitte päris endisena, vaid 6 m pikemana ja karniisi alla lisas ta kitsa ümberkäigugalerii. Nõukogude võimu ajal täiendati galeriid nelja maaliga paleegrenaderidest. See oli sõjaväe tseremoniaalne eriüksus, mis moodustati 1827 isamaasõja veteranidest Talvepalee valvamiseks. Need portreed maalis samuti George Dawe aastal 1828. Neil kujutati kaptenit Vassili Lavrentjevit, grenaderi Ilja Jamnikut, allohvitseri Jefim Getgorti ja trummilööjat Vassili Akentjevit. Veel lisati kaks Peter von Hessi maali 1840. aastatest "Borodino lahing" ja "Prantslaste taganemine üle Berezina jõe". Военная галерея 1812 года – tutvustus Ermitaaži veebisaidil
Helsingi raamatumess

Helsingi raamatumess (soome keeles Helsingin kirjamessut; inglise keeles Helsinki Book Fair) on iga aasta oktoobri lõpus Helsingis toimuv raamatumess. Esimene mess toimus 2001. Messid toimuvad Helsingi messikeskuses (soome keeles Messukeskus Helsinki). 2015. aastal külastas messi umbes 80 000 inimest. Igal aastal on messil niinimetatud teemamaa, näiteks 2011. aastal oli teemamaa Eesti. Turu raamatumess Messi koduleht (ei töötanud 26.07.2017)
Gömörszőlős

Gömörszőlős on küla ja vald Ungaris Borsod-Abaúj-Zempléni komitaadis Putnoki kreisis. Asub Slovakkia piiri ääres, Miskolcist 45 km kaugusel. Lähim linn Putnok asub 11 km kaugusel. Gömörszőlős asub 2 km kaugusel Kelemérist. 1906. aastani oli küla nimi Poszoba, seda on mainitud kirjalikes allikates 1232. aastal. Valla pindala on 8,77 km². 2016. aastal oli valla elanike arv 86. Rahvastiku tihedus oli 9,81 in/km². Külast on pärit Ungari jalgpallikoondislane Béla Várady. Valla koduleht
Is It Me (The Kooksi laul)

"Is It Me" on indie rock'i ansambli The Kooks albumi "Junk of the Heart" esimene singel. Singel anti välja 2011. aasta septembris.
Viitseadmiral (Läti)

Viitseadmiral (läti keeles viceadmirālis) on Läti mereväe kõrgeim admiraliauaste. Sellest madalam on kontradmirali (kontradmirālis) auaste. Läti maaväes vastab sellele kindralleitnandi aukraad. 1999 Gaidis Andrejs Zeibots (sündinud 1945) Läti kaitseväe auastmed [1] Vaadatud 27. veebruar 2017.